Randi Karlstrøm

Randi Karlstrøm (født 25. juni 1960 i Tinn) er en norsk politiker (tidligere KrF).

Hun er utdannet sivilagronom fra NLH fra 1986. Hun var fra 1992 til 1995 generalsekretær i Norsk Bonde- og Småbrukarlag. I 1996 fikk hun likestillingsprisen i Finnmark fylke. Hun satt på Stortinget fra Finnmark fra 1997 til 2001, til 2000 som medlem av Stortingets finanskomité, deretter av Stortingets næringskomité. I 1999 startet hun en kaffebar i Langfjordbotn. Fra 2004 har hun vært deltidsansatt i Finnmark krets av Norges KFUK-KFUM. Hun er fra 2006 medlem av Nord-Hålogaland bispedømmeråd.

Sommeren 2020 meldte hun seg ut av Kristelig Folkeparti. Hovedgrunnen var partiets støtte til regjeringen Solbergs fiskeripolitikk. Hun har også vært en uttalt motstander av sammenslåingen av Troms og Finnmark til ett fylke, blant annet som leder av aksjonen For Finnmark.

Referanser

Eksterne lenker 
 

Stortingsrepresentanter fra KrF
Stortingsrepresentanter for Finnmark
Stortingsrepresentanter 1997–2001
KrF-politikere i Finnmark
Personer fra Tinn kommune